Die buitenste, natuurlike bedekking van 'n mens word die vel genoem. Dit is die mens se grootste orgaan. Dit is waterdig, bakteriebestand en herstel vanself.
Die vel bevat senuselle wat druk, temperatuur en pyn waarneem. Dit bevat die pigment melanien wat die kleur verleen en ons teen sonstrale beskerm. Op die meeste plekke is die vel ongeveer 2 mm dik.
Die vel het twee lae: die buitenste epidermis en die binneste dermis. Die epidermis verweer en word aanhoudend deur vervang deur velselle uit die dermis. Die dermis bevat die senuweeselle, kliere, hare en bloedvate.
'n Gesigsmasker vir 'n olierige vel (nie vir diegene met aknee): Druk 'n ryp tamatie plat en stukkend. Wend aan en los vir 15 minute. Spoel af met warm water (nie vuurwarm!).
Gebruik 5 mℓ melk soggens en saans in plaas van gesigsroom.
Maak vir jou 'n gesigmasker met 1 geklopte eiergeel en 1 eetlepel asyn. Smeer aan die gesig en los aan vir so 10 minute. Spoel dan met louwarm water af. Gebruik die masker 1 maal per week om plooie weg te hou en die vel mooi glad te maak.